മോന്സണ് തട്ടിപ്പുകാരനെന്ന് അറിഞ്ഞാല് സുധാകരന് അവിടെ പോകുമോ പിന്തുണയുമായി വി.ഡി സതീശന് പുരാവസ്തു തട്ടിപ്പുകാരന് മോന്സണുമായി കെ.പി.സി.സി പ്രസിഡന്റ് കെ. സുധാകരന് ബന്ധമുണ്ടെന്ന റിപ്പോര്ട്ട് തള്ളി പ്രതിപക്ഷ നേതാവ് വി.ഡി സതീശന് രംഗത്ത്. രാഷ്ട്രീയ നോതാക്കള്ക്കെതിരായ കാര്യങ്ങള് പൊലിപ്പിക്കുന്നത് നിലവിലെ രീതിയാണെന്നും മോന്സന് മാവുങ്കല് തട്ടിപ്പുകാരനാണെന്ന് അറിഞ്ഞാല് സുധാകരന് അവിടെ പോകുമോയെന്നും വി.ഡി സതീശന് ചോദിച്ചു. കോണ്ഗ്രസില് പ്രശ്നങ്ങളില്ലെന്നും വി.ഡി സതീശന് കൂട്ടിചേര്ത്തു. മുതിര്ന്ന നേതാക്കളില് ചിലര്ക്കുള്ള പരാതികള് പരിഹരിച്ച് പാര്ട്ടി മുന്നോട്ടുപോകുകയാണ്. പുനഃസംഘടന അതിന്റെ രണ്ടാം ഘട്ടത്തിലേക്ക് കടന്നെന്നും എത്രയും വേഗം അത് പൂര്ത്തിയാക്കും. കേഡര് പാര്ട്ടിയായി മാറുക എന്നതല്ല കേവലം ആള്ക്കൂട്ടമല്ലതായി മാറാനാണ് പുനഃസംഘടനയിലൂടെ ശ്രമിക്കുന്നതെന്നും പാര്ട്ടിക്കൊരു ചട്ടക്കൂട്ടുണ്ടാക്കുകയാണ് ലക്ഷ്യമെന്നും വിഡി സതീശന് പറഞ്ഞു. അതേസമയം മോന്സണ് മാവുങ്കലിനെതിരെ പരാതികള് ഉയരുകയാണ്. ബലാത്സംഗത്തിനിരയായ യുവതിയെ മോന്സന് മാവുങ്കല് ഭീഷണിപ്പെടുത്തി കേസില് നിന്ന് പിന്മാറാന് നിര്ബന്ധിച്ചതായി പുതിയ പരാതി വന്നു. ഹണിട്രാപ്പില് കുടുക്കുമെന്നായിരുന്നു മോന്സന്്റെ ഭീഷണി. ഉന്നത സ്വാധീനമുപയോഗിച്ച് കുടുംബത്തെ കേസില് കുടുക്കുമെന്നും ഭീഷണിപ്പെടുത്തിയെന്നാണ് പരാതിക്കാരി പറയുന്നത്. മോന്സന്റെ ബിസിനസ് പങ്കാളിയായ ആലപ്പുഴ സ്വദേശി ശരത്തിനെതിരായ ബലാത്സംഗ പരാതി പിന്വലിക്കാനായിരുന്നു ഭീഷണി. നഗ്നവീഡിയോയും ഫോട്ടോയും സമൂഹ മാധ്യമങ്ങളില് പ്രചരിപ്പിക്കുമെന്ന് മോന്സന് പറഞ്ഞു. പെണ്കുട്ടിയുടെ സഹോദരനെയും സുഹൃത്തിനെയും ഫോട്ടോകള് കാണിച്ചായിരുന്നു ഭീഷണിപ്പെടുത്തിയത്. പരാതി പിന്വലിക്കാതായതോടെ ഗുണ്ടകളെ വീട്ടിലയച്ചും ഭീഷണി തുടര്ന്നു. പൊലീസില് നല്കിയ പരാതികള് അപ്പപ്പോള് മോന്സന് ലഭിച്ചിരുന്നുവെന്നാണ് യുവതി പറയുന്നത്. മോന്സന് മാവുങ്കലിന്റെ ബിസിനസ് പങ്കാളിയാണ് ശരത്തിന്റെ കുടുംബം. പുറത്തിറങ്ങാന് പോലും കഴിയാത്ത അവസ്ഥയാണ്. തേവര പൊലീസില് നല്കിയ അന്വേഷണം പാതിവഴിയില് നിലച്ചു. മോന്സന് ഭീഷണിപ്പെടുത്തിയെന്ന പരാതി സ്വാധീനം ഉപയോഗിച്ച് അട്ടിമറിച്ചെന്നും പരാതിക്കാരി വെളിപ്പെടുത്തി. പുരാവസ്തു വില്പ്പനയുടെ മറവില് കോടികളുടെ സാമ്ബത്തിക തട്ടിപ്പ് നടത്തിയ മോന്സന് മാവുങ്കല് ക്രൈംബ്രാഞ്ച് പിടിയിലായതിന് പിന്നാലെ കൂടുതല് കള്ളക്കളികള് പുറത്ത് വരികയാണ്. ഉന്നത പൊലീസ് ഉദ്യോഗസ്ഥരുമായും രാഷ്ട്രീയ നേതാക്കളുമായും ഇയാള്ക്ക് ബന്ധമുണ്ടായിരുന്നു. മോന്സണ് മാവുങ്കലിന്റെ വീടുകള്ക്ക് പൊലീസ് സുരക്ഷയൊരുക്കാന് ഡിജിപിയായിരിക്കെ ലോക്നാഥ് ബെഹ്റയാണ് നിര്ദേശം നല്കിയത്. ആലപ്പുഴ എസ്പിക്കും കൊച്ചി സിറ്റി പൊലീസ് കമ്മീഷണര്ക്കുമാണ് ലോക്നാഥ് ബെഹ്റ കത്ത് നല്കിയത്. 2019 ജൂണ് 13നാണ് ഡിജിപി കത്ത് അയച്ചത്. കഴിഞ്ഞ ദിവസം ബെഹ്റ മോന്സനൊപ്പം നില്ക്കുന്ന ചിത്രങ്ങള് പുറത്തു വന്നിരുന്നു. ഇതിന് പിന്നാലെയാണ് മോന്സന്റെ വീടിന് സുരക്ഷ ഒരുക്കാനും ബെഹ്റയാണ് നിര്ദേശം നല്കിയതെന്ന വിവരം പുറത്തു വരുന്നത്.